[-- [---] εσπουδακοτας αποδεχο[μενης] αει ταις πρεπουσαις και δικα[ι αις] προς αξιαν μαρτυριαις της λαμ[πρ]οτατης πολεως των εφεσιων και [συ]νηδομενης ως οικειοις τοις παν[τω]ν αγαθοις και οσα ταις αλλαις πο[λ]εσιν εν τοις επιφανεσιν των αν[δ]ρων υπαρχει προς ευδοκιμησιν [ε]ξαιρετα ταυτα υπαρχειν ευτυχη[μ]ατα πλειον δε τι της περι την ευνοι[α]ν ροπης απονεμουσης τη λαμπροτατη πολει των αφροδεισιεων [π]ρος την πολλα και εξαιρετα περι [τ]ην αντιδοσιν της φιλοστοργιας εστιν αυτη δικαια και δια ταυτα αυρηλιον αχιλλεα σωματος μεν ασκησιν επανελομενον αθλησεως δε τον γενναιοτατον βιου δε και προαιρεσεως τον σεμνοτατον ως εν αυτω πασαν κεκρασθαι την αρετην οσην ψυχης εστιν και σωματος αποδεξαμενης μεν πολλακις και εν τοις φθανουσιν αγωσιν οις εκοσμησεν διαπρεπως και μετα πασης αγωνισαμενος ανδρειας μαλιστα δε εν τω των ολυμπιων αγωνι οτι προτρεψαμενης αυτον ως πατριδος της πολεως εις το τελεωτατον των αγωνισματων και την κρισιν των ανδρων μετελθειν υπακουσας κα[ι] πεισθεις τη προτροπη τους τε αντιπαλους κατηγωνισατο και μετα τοσαυτης δοξης τον κοτινον ανεδησατο ως εν τοις μαλιστα των ευδοκιμησαντων αγωνισματων καταριθμεισθαι την ανδρειαν αυτου και προθυμιαν δια ταυτα εδοξεν μη μεχρις μονης της γνωσεως των παροντων μηδε των απαντησαντων κατα καιρον τω σταδιω στηναι την περι τουτων μαρτυριαν α[λλ]α γαρ και παρακαταθεσθ[αι] δι[α] τουτου του ψηφισματος ετι μα[λ]λον αυτον τη πατριδι. [--- ειτε δε βαριανοιο ιι-ο[-------] αγορευσεις μετροις νεικησας τουτο[ν εχω] κοτινον ειτ επιφημιξης τον εφη[βον α] ρειονα φωτων και κατα τουτου [ζευ]ς ωπα[σε] μοι κοτινον εν πασιν δε εθνεων ειρ[---] σταδιοις τοσος ειμι οσσον μητις εμων αστος ε[φυ] προφερειν πληθος δε στεφανων αγορευ ει σοι κλεος αλλων εικονι λαινεη και τυπω ημετερω. πολλακι γαρ δη [πυθια ε]χω και ο [λυμπια] δεια αντιπαλους νεικων κυδιμω ευκλειη ουδενος ανθρωπων δηρει σαμενου περι νεικης [ε]ις εριν εκλητου δευτερον αν τιασαι.
Car. — Aphrodisias — 212-250/60 AD — ii: HSCP 85.1981.107-129
 212-250/60 AD 